**Критеријум оцењивања ученика из Музичке културе** – **Весна Поповић**

Ученици од петог до осмог разреда, се оцењују усменим путем кроз:

1) одговарање 2) певање 3) активност на часу.

1) Одговарање:

У току одговарања, ученик најчешће одговара на 5 постављених питања, на основу којих води разговор са наставником или потпуно самостално вербализује лекцију.

У 5. 6. 7. разреду, за усмено одговарање, примењује се такозвано решеткасто оцењивање: анализа песме, читање текста у ритму са тактирањем, читање нота у ритму са тактирањем, ритам, теоријско знање. У 8. разреду, одговарање подразумева теоретско знање.

 Оцена одличан (5) – ученик поседује теоријско и теоретско, функционално знање, које му омогућава да анализира, класификује, логички повезује, примени и самостално изведе закључке. Ученик може да повезује градиво из различитих области и даје примере из живота.

Оцена врло добар (4) - ученик је у великој мери способан да функционално користи теоријско - теоретска знања, повезује и сам доноси закључке, уз малу помоћ наставника повезује знања из живота.

Оцена добар (3) – у довољној мери показује способност употребе информација, у довољној мери зна да логички повезује и користи информације из теоријско - теоретског знања, уз наставникову помоћ повезује знања изживота.

Оцена довољан (2) – у ченик је остварио минимална знања која не уме да повезује и искључиво уз подршку наставника може да изводи закључке и примени теоријско – теоретско знање.

Оцена недовољан (1) - ученик нема основно познавање појмова, нити показује жељу да напредује.

2) Певање:

Певање се оцењује у складу са стварним учениковим могућностима и залагањем.

Оцена одличан (5) - ученик зна самостално да пева (свира), одређене песме, сaм или у групи, поштујући све елементе музике, зна текст тражене песме и способан је сам да анализира текст и/или мелодију, зна основе музичке писмености, учествује у анализи песме. Увек се труди, активан је и има жељу да тражено научи, чиме надокнађује евентуални недостатак талента.

Оцена врло добар (4 )- ученик зна да пева (свира), одређене песме сaмoстaлнo и у групи, поштујући све елементе музике; зна текст тражене песме и уз малу помоћ наставника способан је да анализира текст и/или мелодију, има основна знања из музичке писмености али не зна увек да их употреби правилно и повезано.Труди се и има жељу да тражено научи али му је наопходна мала наставникова помоћ.

Оцена добар (3) - ученик зна да пева (свира), само делове тражених песама сaмoстaлнo, без поштовања ритма и музичких елемената; текст тражене песме не зна у целости и нема основна знања из музичке писмености. Не труди се довољно и изостаје жеља за напретком.

Оцена добар (2) - ученик зна да пева (свира) поједине делове песама, без поштовања музичких елемената али уз наставникову помоћ, има минимална знања текстова песама која уз помоћ наставника може да репродукује.Изостаје труд, рад и жеља за напретком.

Оцена недовољан (1) – ученик не зна текстове одређених песама, не уме да пева (свира), одређене песме, ни уз помоћ наставника и не постоји труд и жеља за радом и напретком.

3) Активност на часу:

Ученикова активност се прати кроз читав ток часа, током школске године: залагање, труд, постигнуће, напредак, активно учествовање и ангажовање на часу. У току школске године ученици имају рад на свесци, слушању музике, презентацији- пројекту, који се оцењују спрам залагања и труда ученика, тимског рада, посвећености у раду, извршавања задатака који је додељен ученику, начину излагања и презентовања. Наставник своја запажања води у електронском дневнику рада и својој педагошкој свесци.

Ниво постигнућа у оквиру групног рада:

Комплетно: Ученик сарађује са члановима групе, уважава њихове потребе како би се

 задатак што успешније обавио.

 Ученик поседује знања, активно подстиче размену идеја и знања са

 члановима групе и уважава њихове идеје.

 Ученик размењује идеје са другима и примењује идеје за решавање задатка.

Делимично: Ученику је потребна помоћ како би сарађивао са члановима групе.

 Ученик поседује извесна знања и мало учествује у размени идеја.

 Ученику је потребна помоћ у примени идеја у решавању задатка.

 Ништа: Ученик је неуспешан кад ради у групи.

 Ученик омаловажава мишљење осталих чланова у тиму.

 Ученик не доприноси заједничком раду.

Ученик за све ове активности на часу може да добије плус или минус, који после одређеног броја, постају бројчана оцена (у 5.разреду након 5 плусева ученик добија оцену 5, после 5 минуса ученик добија оцену 1, у осталим разредима након 3 плуса, ученик добија оцену 5, а након 3 минуса, ученик добија оцену 1).

Оцењивање се спроводи континуирано и организовано, током читаве школске године. Оно обухвата и прати посебан развој сваког ученика, његов рад, залагање, интересовање, став, умешност, креативност и слично.

Прати се развој личности у целини и објективно процењује колико је ученик савладао програмске захтеве. Оцењивање није искључиво везано за оцену музичких способности већ и у функцији награде за интересовање, активност и љубав према музици.